pythainlp/thai_wikipedia_clean_20230101 huggingface dataset:
สโมสรฟุตบอลเลย ซิตี้ อาร์แอร์ไลน์ ใช้สนาม เลย ริเวอร์ไซด์ สเตเดี้ยม หรือสนามกีฬากลางจังหวัดเลย เป็นสนามเหย้า ตั้งอยู่ที่ตำบลกุดป่อง อำเภอเมืองเลย จังหวัดเลย โดยอัตราความจุจะอยู่ที่ราว 3,500 คน แต่หากมีการแข่งขันที่สนามแห่งนี้เมื่อไหร่แล้วค่าตั๋วที่เก็บได้ก็อยู่ที่ราว 80,000 - 110,000 บาท แต่ที่นับเป็นสถิติประจำสโมสรนั้นก็คือเกมที่เลยซิตี้เปิดบ้านเอาชนะ บุรีรัมย์ เอฟซี 3-2 สามารถเก็บค่าตั๋วเข้าชมได้ถึง 246,300 บาท และของที่ระลึก 90,000 บาท ภายใต้การดูแลขององค์การบริหารส่วนจังหวัดเลย ที่มอบหมายให้สโมสรฟุตบอลเลย ซิตี้ จึงทำให้สภาพสนามรวมถึงที่นั่งอัฐจันทร์ต่างๆ อยู่ในเกณฑ์ที่ดี และเมื่อฤดูกาล 2553 สโมสรเลยซิตี้ได้ทำการเสริมอัฒจันทร์ครบทั้ง 4 ด้าน เพื่อรองรับแฟนบอลที่จะมีจำนวนเพิ่มขึ้นเรื่อยๆและความสะดวกสบายในการรับชมของแฟนบอลเอง
แฟนบอลสามารถเดินทางมาได้ที่ ต.กุดป่อง อ.เมือง จ.เลย อยู่เยื้อง ๆ กับ รร.เลยพาเลซ และวิทยาลัยอาชีวศึกษา จ.เลย รวมถึงสำนักงานเทศบาลเมืองเลย สำหรับแฟนบอลที่อยู่ไกลสามารถนั่งรถทัวร์มาลงที่ บขส. จังหวัดเลย และจาก บขส. ก็แค่ต่อรถสองแถวอีกแค่ 10 บาทก็จะมาถึงที่หมาย และที่สำคัญ มีแฟนคลับ ที่สุดยอดในการเชียร์ และเป็นผู้เล่นที่12 ให้แก่ทีม โดยเรียกกลุ่มเหล่านี้ว่า "ตาโขนเรนเจอร์"
ไทย-ญี่ปุ่น
ไทย-ญี่ปุ่น อาจหมายถึง
เวิล์ด เบสบอล คลาสสิค
คาเมนไรเดอร์ซูเปอร์-1
สนธิสัญญาสันติภาพ
สนธิสัญญาสันติภาพ  เป็นข้อตกลงระหว่างปรปักษ์ทั้งสองฝ่ายเพื่อยุติความขัดแย้งในการใช้กำลัง ซึ่งมักจะเป็นประเทศหรือรัฐบาล
องค์ประกอบของสนธิสัญญา.
องค์ประกอบของสนธิสัญญาอาจมีได้หลายประเด็น ขึ้นอยู่กับความขัดแย้งที่เกิดขึ้น โดยที่องค์ประกอบบางประการของสนธิสัญญาสันติภาพสามารถสรุปได้ดังนี้:
สนธิสัญญาสันติภาพมักจะมีการอนุมัติในประเทศที่คงความเป็นกลางในความขัดแย้งที่ผ่านมา และมีผู้แทนจากประเทศเหล่านี้เพื่อเป็นพยานรู้เห็นให้กับผู้ลงนาม ในกรณีที่เป็นความขัดแย้งในวงกว้างระหว่างหลายฝ่าย อาจสามารถสรุปได้เป็นสนธิสัญญานานาชาติโดยมีเนื้อหาครอบคลุมไปถึงประเด็นปัญหาทั้งหมดหรือเนื้อหาในสนธิสัญญาสันติภาพระหว่างคู่กรณีทั้งสองฝ่าย
ในช่วงสมัยใหม่ ในสถานการณ์ความขัดแย้งที่ยากจะสงบลงได้ อาจเริ่มต้นจากการหยุดยิง แล้วจึงค่อยดำเนินการตามกระบวนการสันติภาพต่อไป ซึ่งทั้งสองฝ่ายจะได้ไตร่ตรองถึงเป้าหมายของการบรรลุสันติภาพร่วมกัน จนกระทั่งการลงนามในสนธิสัญญาสันติภาพ สนธิสัญญาสันติภาพมักจะไม่ใช้เพื่อยุติสงครามกลางเมือง โดยเฉพาะอย่างยิ่ง ในกรณีที่การแบ่งแยกดินแดนที่ประสบความล้มเหลว เนื่องจากว่าเป็นการแสดงนัยถึงการรับรองสถานะความเป็นรัฐของอีกฝ่ายหนึ่ง อย่างเช่น ในกรณี สงครามกลางเมืองอเมริกัน ซึ่งยุติลงได้ก็ต่อเมื่อกองทัพของฝ่ายหนึ่งยอมจำนนหรือรัฐบาลของฝ่ายหนึ่งล่มสลายลง
ตรงกันข้ามกับการแบ่งแยกดินแดนหรือการประกาศอิสรภาพที่ประสบความสำเร็จ ดินแดนที่ตั้งขึ้นใหม่เหล่านี้จะได้การรับรองสถานะความเป็นรัฐจากสนธิสัญญาสันติภาพอย่างเป็นทางการ
บทบาทของสหประชาชาติ.
นับตั้งแต่ได้มีการก่อตั้งองค์การสหประชาชาติขึ้นภายหลังสงครามโลกครั้งที่สอง องค์การดังกล่าวได้มีจุดประสงค์เพื่อเป็นที่ประชุมในการแก้ไขปัญหาเกี่ยวกับความขัดแย้งระหว่างประเทศ และเป็นตัวกลางในการประสานกระบวนการสันติภาพและสนธิสัญญาสันติภาพ โดยสนธิสัญญาระห่างประเทศและประเทศสมาชิกผูกพันได้เข้าไปเกี่ยวข้องด้วย จากความพยายามในการควบคุมและจำกัดพฤติกรรมเพื่อไม่ให้ลุกลามจนกลายเป็นสงครามเบ็ดเสร็จ ซึ่งหมายความว่า การประกาศสงครามอย่างเป็นทางการมักจะไม่ได้รับการยอมรับบ่อยครั้งและไม่ได้สิ้นสุดลงด้วยการลงนามในสนธิสัญญาสันติภาพ ยกตัวอย่างเช่น สงครามเกาหลี ซึ่งสงบลงด้วยการพักรบ แต่ไม่ใช่การลงนามในสนธิสัญญาสันติภาพ
หนึ่งในสนธิสัญญาสันติภาพที่ได้มีการบันทึกเอาไว้เกิดขึ้นระหว่างจักรวรรดิฮิตไทท์และจักรวรรดิอียิปต์ หลังจากยุทธการแห่งคาเดซ ในปี 1274 ปีก่อนคริสตกาล เกิดขึ้นในบริเวณพื้นที่ซีเรียในปัจจุบัน ซึ่งเป็นบริเวณที่เกิดความขัดแย้งระหว่างจักรวรรดิทั้งสอง หลังจากการรบที่นองเลือดเป็นเวลาสี่วัน โดยที่ไม่มีฝ่ายใดได้เปรียบหรือเสียเปรียบต่อกัน ซึ่งได้นำไปสู่ความขัดแย้งในอนาคตระหว่างอียิปต์และฮิตไทท์ หลังจากฟาโรห์รามเสสที่ 2 ได้ยึดเมืองคาร์เดซและอมูร์รูในปีที่ 8 แห่งการครองราชสมบัติของพระองค์ อย่างไรก็ตาม ได้มีความพยายามที่จะป้องกันความขัดแย้งที่อาจจะเกิดขึ้นระหว่างจักรวรรดิทั้งสองในอาคต ซึ่งพระเจ้าฮัตตูซิลิที่ 3 และฟาโรห์รามเสสได้ยุติความขัดแย้งลงด้วยการลงนามในสนธิสัญญาสันติภาพ ทั้งนี้เป็นเพราะว่าทั้งสองฝ่ายไม่อาจจะทำสงครามต่อไปได้ ทางด้านอียิปต์ในขณะนั้นได้ประสบปัญหาจากการรุกรานของชาวเผ่าลิเบียทางชายแดนด้านตะวันตก ส่วนฮิตไทท์ได้ถูกคุกคามจากจักรวรรดิอัสซิเรียซึ่งสามารถยึดครองพื้นที่ประเทศราชของฮิตไทท์ตามแม่น้ำไทกรีสและแม่น้ำยูเฟรตีสได้
สนธิสัญญาฉบับดังกล่าวได้รับการลงนามโดยราสเสสที่ 2 และฮัตตูซิลีที่ 3 ในปี 1258 ปีก่อนคริสตกาล ประกอบด้วยเนื้อหาจำนวนสิบแปดมาตราได้สร้างสันติภาพระหว่างทั้งสองฝ่าย และดำรงเทพอันเป็นที่เคารพในทั้งสองวัฒนธรรม จากสนธิสัญญาดังกล่าว ได้มีเนื้อหาหลายส่วนที่ได้ไปปรากฏอยู่ในสนธิสัญญาสันติภาพในเวลาถัดมาด้วย สนธิสัญญาฉบับดังกล่าวได้รับการพิจารณาว่ามีความสำคัญอย่างมากในการศึกษาทางด้านความสัมพันธ์ระหว่างประเทศ โดยแบบจำลองของสนธิสัญญาฉบับดังกล่าวได้อยู่ที่สำนักงานใหญ่ขององค์การสหประชาชาติอีกด้วย
ประวัติศาสตร์ยุคใหม่.
ตัวอย่างของสนธิสัญญาสันติภาพในประวัติศาสตร์ยุคใหม่ที่เป็นที่รู้จักกันดี คือ สนธิสัญญาสันติภาพที่เรียกกันว่า สันติภาพแห่งเวสต์ฟาเลีย ซึ่งถือได้ว่าเป็นจุดเริ่มต้นของการทูตสมัยใหม่ และระบบรัฐชาติในปัจจุบัน สงครามที่เกิดขึ้นภายหลังจากสนธิสัญญาสันติภาพดังกล่าวไม่เคยมีส่วนเกี่ยวข้องกับศาสนาอีก แต่จะเป็นประเด็นที่เกี่ยวข้องกับรัฐแทน
และอีกตัวอย่างหนึ่ง คือ สนธิสัญญาแวร์ซาย ซึ่งได้ยุติสงครามโลกครั้งที่หนึ่งอย่างเป็นทางการ โดยคาดว่ามันน่าจะเป็นสนธิสัญญาฉบับที่กระฉ่อนที่สุด เนื่องจากถูกประณามว่าเป็นการก่อให้เกิดลัทธินาซีในเยอรมนี และสืบเนื่องไปถึงการปะทุของสงครามโลกครั้งที่สองในที่สุด ซึ่งเป็นการแสดงให้เห็นถึงความยากลำบากของการดำเนินกระบวนการสันติภาพเพื่อให้เป็นที่พอใจแก่ทุกฝ่าย
ทางหลวงแผ่นดินหมายเลข 331
ทางหลวงแผ่นดินหมายเลข 331 สายสัตหีบ–พนมสารคาม มีชื่อเรียกเป็นหลักว่า ถนนสายยุทธศาสตร์ โดยมีชื่อเรียกอื่นแตกต่างกันไป เช่น "ถนนอิงแลนด์" เป็นต้น เส้นทางเริ่มจากถนนสุขุมวิท ที่ตำบลพลูตาหลวง อำเภอสัตหีบ จังหวัดชลบุรี สิ้นสุดที่ ทางหลวงแผ่นดินหมายเลข 304 (ฉะเชิงเทรา-กบินทร์บุรี) ที่ ตำบลเขาหินซ้อน อำเภอพนมสารคาม จังหวัดฉะเชิงเทรา รวมระยะทาง 156.397 กิโลเมตร
ปัจจุบันทางหลวงแผ่นดินหมายเลข 331 มีเส้นทางตั้งแต่แยก บ้าน กม. 10 อำเภอสัตหีบ จังหวัดชลบุรี ถึงแยกต่างระดับชำขวาง อำเภอพนมสารคาม จังหวัดฉะเชิงเทราเป็นถนนขนาด 4 ช่องจราจรในช่วงแยก กม.10 ถึงทางแยกต่างระดับเขาไม้แก้ว และช่วงสี่แยกหนองปรือถึงทางแยกต่างระดับชำขวาง ส่วนช่วงทางแยกต่างระดับเขาไม้แก้วถึงสี่แยกหนองปรือ มีการปรับปรุงถนนเป็นผิวคอนกรีตเสริมเหล็กขนาด 7 - 12 ช่องจราจร
บริเวณบ้านมาบเอียง อำเภอศรีราชา จังหวัดชลบุรี มีการก่อสร้างถนนตัดใหม่เชื่อมไปยังทางหลวงพิเศษหมายเลข 7 ที่ทางแยกต่างระดับหนองขาม และถนนสุขุมวิท ที่ทางแยกต่างระดับท่าเรือแหลมฉบัง ระยะทาง 16.542 กิโลเมตร ก่อสร้างแล้วเสร็จเมื่อปี พ.ศ. 2550 และมีการกำหนดให้ถนนช่วงบ้านมาบเอียงถึงทางแยกต่างระดับหนองขาม เป็นส่วนหนึ่งของทางหลวงแผ่นดินหมายเลข 331 ด้วย แต่เดิมถนนสายนี้เป็นถนนแอสฟัลต์ขนาด 4 ช่องจราจร เปิดให้ใช้งานได้ไม่นาน แต่สภาพถนนชำรุดพื้นผิวจราจรยุบและแตกตลอดสาย ทำให้เวลาฝนตก จะทำให้โคลนออกมาจากผิวจราจรทำให้ลื่นมากและเกิดอุบัติเหตุเป็นประจำ และได้รับการปรับปรุงในปี พ.ศ. 2560 โดยปรับปรุงเป็นถนนคอนกรีตขนาด 6-8 ช่องจราจร เพื่อสอดคล้องกับการปรับปรุงทางหลวงพิเศษหมายเลข 7 ให้เป็นทางหลวงพิเศษที่มีการควบคุมทางเข้าออกเต็มรูปแบบ
ถนนสนามชัย
ปีเตอร์แพน
ทางหลวงแผ่นดินหมายเลข 36
ทางหลวงแผ่นดินหมายเลข 36 สายกะทิงลาย–ปลวกเกตุ หรือที่เรียกกันทั่วไป ถนนบายพาสพัทยา–ระยอง เป็นถนนผิวคอนกรีตขนาด 6 ช่องจราจรไป-กลับ ถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 123
ทางหลวงแผ่นดินหมายเลข 36 เริ่มต้นแยกจากทางหลวงแผ่นดินหมายเลข 3 (ถนนสุขุมวิท) บริเวณทางแยกกะทิงลาย อำเภอบางละมุง จังหวัดชลบุรี และสิ้นสุดที่ทางหลวงแผ่นดินหมายเลข 3 อีกครั้งที่แยกปลวกเกตุ ตำบลเชิงเนิน อำเภอเมืองระยอง จังหวัดระยอง ระยะทางรวม 57 กิโลเมตร
ก่อนหน้านี้ทางหลวงแผ่นดินหมายเลขดังกล่าว มีถนนบายพาสเลี่ยงเมืองชลบุรี-พัทยาเป็นส่วนหนึ่งของทางหลวงสายนี้ โดยแยกจากทางหลวงแผ่นดินหมายเลข 3 (ถนนสุขุมวิท) บริเวณทางแยกต่างระดับหนองไม้แดง ผ่านถนนกรุงเทพฯ-ชลบุรี (มอเตอร์เวย์) บริเวณทางแยกต่างระดับคีรีนคร บรรจบกันที่ทางแยกต่างระดับพัทยา (โป่ง) รวมระยะทาง 76 กิโลเมตร (โดยปัจจุบันขยายเส้นทางไปยังทางแยกพัทยากลางแล้ว)
ปัจจุบันเส้นทางระหว่างทางแยกต่างระดับหนองไม้แดง-ทางแยกเข้าชายหาดบางแสน กรมทางหลวงกำหนดให้เป็นทางหลวงแผ่นดินหมายเลข 361 (ทางเลี่ยงเมืองชลบุรี) และช่วงทางแยกต่างระดับบางแสน-ทางแยกพัทยากลางเป็นส่วนหนึ่งของทางหลวงพิเศษหมายเลข 7 (ถนนกรุงเทพฯ-ชลบุรี) ทางหลวงแผ่นดินหมายเลข 36 จึงคงเหลือแต่ช่วงระหว่างกะทิงลาย-ปลวกเกตุเท่านั้น เป็นเส้นทางในความรับผิดชอบของแขวงทางหลวงชลบุรีที่ 2 และ แขวงทางหลวงระยอง
ทางหลวงแผ่นดินหมายเลข 361
ทางหลวงแผ่นดินหมายเลข 361 หรือ ถนนเลี่ยงเมืองชลบุรี เป็นถนนคอนกรีตเสริมเหล็กขนาดพิเศษ 12 ช่องจราจร แบ่งออกเป็นช่องทางหลัก (Main Road) 4 ช่องจราจร และช่องทางขนาน (Frontage Road) 2 ช่องจราจร แยกจากทางหลวงแผ่นดินหมายเลข 3 (ถนนสุขุมวิท) และ ทางหลวงแผ่นดินหมายเลข 34 ที่ทางแยกต่างระดับหนองไม้แดง ผ่านทางหลวงแผ่นดินหมายเลข 315 จากนั้นช่องจราจรเหลือ 8 ช่องจราจรไป-กลับ ผ่านทางหลวงแผ่นดินหมายเลข 344 และผ่านทางแยกต่างระดับแยกเข้ามอเตอร์เวย์ ช่องจราจรเหลือ 6 ช่องจราจรไป-กลับ จนถึงถนนสุขุมวิท ระยะทางรวม 13 กิโลเมตร
เดิมทางเลี่ยงเมืองชลบุรี เป็นส่วนหนึ่งของทางหลวงแผ่นดินหมายเลข 36 (ชลบุรี-พัทยา) ที่ชาวบ้านนิยมเรียกกันว่า ถนนบายพาส ก่อสร้างขึ้นเพื่อแบ่งเบาภาระการจราจรบนทางหลวงแผ่นดินหมายเลข 3 (ถนนสุขุมวิท) ภายหลังจากที่มีการก่อสร้างทางหลวงพิเศษหมายเลข 7 (มอเตอร์เวย์) จึงได้มีการเปลี่ยนแปลงหมายเลขเส้นทาง โดยกำหนดให้เป็นส่วนหนึ่งของทางหลวงแผ่นดินหมายเลข 3 และทำการก่อสร้างช่วงตั้งแต่ทางแยกต่างระดับชลบุรี ถึงทางแยกต่างระดับเลี่ยงเมืองบางแสนเป็น 12 ช่องจราจร ก่อนที่จะกำหนดให้เป็นทางหลวงแผ่นดินหมายเลข 361 ในเวลาต่อมา ส่วนช่วงทางแยกต่างระดับบางแสนจนถึงทางแยกต่างระดับคีรีนคร ก็ถูกกำหนดให้เป็นทางหลวงแผ่นดินหมายเลข 361 เช่นกัน และช่วงทางแยกต่างระดับคีรีนครจนถึงแยกพัทยากลาง ได้ถูกกำหนดให้เป็นทางหลวงพิเศษหมายเลข 7 เนื่องจากเป็นเส้นทางของโครงการทางหลวงพิเศษหมายเลข 7 ช่วงชลบุรี-พัทยา
รายชื่อโรงเรียนในจังหวัดตรัง
จังหวัดตรังมีโรงเรียนทั้งหมด 348 โรงเรียน โดยแบ่งตามสังกัดและอำเภอที่ตั้งดังนี้
รายชื่อโรงเรียนในจังหวัดตรังแบ่งตามสังกัด.
จังหวัดตรังมีโรงเรียนสังกัด สพฐ. จำนวน 295 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาตรัง กระบี่ (สพม.ตรัง กระบี่) จำนวน 28 โรงเรียน และโรงเรียนสังกัดสำนักงานเขตพื้นที่การศึกษาประถมศึกษาตรังทั้ง 2 เขตจำนวน 267 โรงเรียน
เขตพื้นที่การศึกษาประถมศึกษาของจังหวัดตรังแบ่งดังนี้
จังหวัดตรังอยู่ในเขตพื้นที่การศึกษามัธยมศึกษาตรัง กระบี่ ร่วมกับจังหวัดกระบี่ และมีโรงเรียนในสังกัดจำนวน 28 โรงเรียน ซึ่งจัดอยู่ใน 4 สหวิทยาเขตได้แก่
สำนักงานเขตพื้นที่การศึกษาประถมศึกษาตรังเขต 1.
สพป.ตรัง เขต 1 มีพื้นที่ครอบคลุม 5 อำเภอทางตอนใต้ของจังหวัด ได้แก่อำเภอเมืองตรัง อำเภอนาโยง อำเภอปะเหลียน อำเภอย่านตาขาว และอำเภอหาดสำราญ มีโรงเรียนในความรับผิดชอบจำนวน 132 โรงเรียน โดยแบ่งเป็นอำเภอปะเหลียน 37 โรงเรียน อำเภอเมืองตรัง 35 โรงเรียน อำเภอย่านตาขาว 33 โรงเรียน อำเภอนาโยง 17 โรงเรียน และอำเภอหาดสำราญ 10 โรงเรียน
สำนักงานเขตพื้นที่การศึกษาประถมศึกษาตรังเขต 2.
สพป.ตรัง เขต 2 มีพื้นที่ครอบคลุม 5 อำเภอทางตอนเหนือของจังหวัด ได้แก่อำเภอกันตัง อำเภอรัษฎา อำเภอวังวิเศษ อำเภอสิเกา และอำเภอห้วยยอด มีโรงเรียนในความรับผิดชอบจำนวน 135 โรงเรียน โดยแบ่งเป็นอำเภอห้วยยอด 40 โรงเรียน อำเภอกันตัง 34 โรงเรียน อำเภอสิเกา 24 โรงเรียน อำเภอวังวิเศษ 19 โรงเรียน และอำเภอรัษฎา 18 โรงเรียน
จังหวัดตรังมีโรงเรียนสังกัดองค์กรปกครองส่วนท้องถิ่น 14 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลนครตรัง (8 โรงเรียน) เทศบาลเมืองกันตัง (2 โรงเรียน) เทศบาลตำบลควนกุน เทศบาลตำบลย่านตาขาว เทศบาลตำบลห้วยยอด และองค์การบริหารส่วนตำบลนาท่ามเหนือ (แห่งละ 1 โรงเรียน)
โรงเรียนเอกชนในจังหวัดตรังซึ่งสังกัดสำนักงานคณะกรรมการการศึกษาเอกชนมีจำนวน 38 โรงเรียน
โรงเรียนกีฬาจังหวัดตรัง เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลทุ่งกระบือ อำเภอย่านตาขาว จัดการศึกษาในระดับมัธยมศึกษาควบคู่กับการฝึกซ้อมกีฬา
รายชื่อโรงเรียนในจังหวัดตรังแบ่งตามที่ตั้ง.
อำเภอเมืองตรัง.
อำเภอเมืองตรังมี 67 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 35 โรงเรียน สังกัดสำนักงานคณะกรรมการการศึกษาเอกชน 17 โรงเรียน สังกัดเทศบาลนครตรัง 8 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 6 โรงเรียน และสังกัดองค์การบริหารส่วนตำบลนาท่ามเหนือ 1 โรงเรียน
อำเภอกันตัง.
อำเภอกันตังมี 43 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 34 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน และสังกัดเทศบาลเมืองกันตัง 2 โรงเรียน
อำเภอนาโยง.
อำเภอนาโยงมี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 17 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน
อำเภอปะเหลียน.
อำเภอปะเหลียนมี 47 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 37 โรงเรียน สังกัดสำนักงานคณะกรรมการการศึกษาเอกชน 7 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 3 โรงเรียน
อำเภอย่านตาขาว.
อำเภอย่านตาขาวมี 44 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 33 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 4 โรงเรียน สังกัดเทศบาลตำบลย่านตาขาว 1 โรงเรียน และสังกัดมหาวิทยาลัยการกีฬาแห่งชาติ 1 โรงเรียน
อำเภอรัษฎา.
อำเภอรัษฎามี 20 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 18 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอวังวิเศษ.
อำเภอวังวิเศษมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 19 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน
อำเภอสิเกา.
อำเภอสิเกามี 27 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 24 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 1 โรงเรียน เทศบาลตำบลควนกุน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอห้วยยอด.
อำเภอห้วยยอดมี 49 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 2 จำนวน 40 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 6 โรงเรียน สำนักงานคณะกรรมการการศึกษาเอกชน 2 โรงเรียน และสังกัดเทศบาลตำบลห้วยยอด 1 โรงเรียน
อำเภอหาดสำราญ.
อำเภอหาดสำราญมี 11 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตรังเขต 1 จำนวน 10 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 1 โรงเรียน
รายชื่อโรงเรียนในจังหวัดตราด
จังหวัดตราดมีโรงเรียนทั้งหมด 136 โรงเรียน โดยแบ่งตามสังกัดและอำเภอที่ตั้งดังนี้
รายชื่อโรงเรียนในจังหวัดตราดแบ่งตามสังกัด.
จังหวัดตราดมีโรงเรียนสังกัด สพฐ. จำนวน 126 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาจันทบุรี ตราด (สพม.จันทบุรี ตราด) จำนวน 17 โรงเรียน โรงเรียนสังกัดสำนักงานเขตพื้นที่การศึกษาประถมศึกษาตราด 108 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
จังหวัดตราดอยู่ในเขตพื้นที่การศึกษามัธยมศึกษาจันทบุรี ตราด ร่วมกับจังหวัดจันทบุรี และมีโรงเรียนในสังกัดจำนวน 16 โรงเรียน ซึ่งจัดอยู่ใน 3 สหวิทยาเขตได้แก่
สำนักงานเขตพื้นที่การศึกษาประถมศึกษาตราด.
สพป.ตราดมีพื้นที่ครอบคลุมทั้ง 7 อำเภอในจังหวัดตราด มีโรงเรียนในความรับผิดชอบจำนวน 108 โรงเรียน โดยแบ่งเป็นอำเภอเมืองตราด 35 โรงเรียน อำเภอเขาสมิง 24 โรงเรียน อำเภอบ่อไร่ 17 โรงเรียน อำเภอแหลมงอบ 12 โรงเรียน อำเภอคลองใหญ่ 11 โรงเรียน อำเภอเกาะช้าง 5 โรงเรียน และอำเภอเกาะกูด 4 โรงเรียน
จังหวัดตราดมีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนราชประชานุเคราะห์ 49 ตั้งอยู่ที่ตำบลด่านชุมพล อำเภอบ่อไร่ จัดการศึกษาในระดับประถมศึกษาถึงมัธยมศึกษา และอยู่ในสหวิทยาเขตเขาสมิง-บ่อไร่ร่วมกับอีก 5 โรงเรียนในสังกัด สพม. 17
จังหวัดตราดมีโรงเรียนสังกัดองค์กรปกครองส่วนท้องถิ่น 3 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดตราด (1 โรงเรียน) เทศบาลเมืองตราด (1 โรงเรียน) และเทศบาลตำบลบ่อพลอย (1 โรงเรียน)
โรงเรียนเอกชนในจังหวัดตราดซึ่งสังกัดสำนักงานคณะกรรมการการศึกษาเอกชนมีจำนวน 8 โรงเรียน
รายชื่อโรงเรียนในจังหวัดตราดแบ่งตามที่ตั้ง.
อำเภอเมืองตราด.
อำเภอเมืองตราดมี 49 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตราด 36 โรงเรียน สังกัดสำนักงานเขตพื้นที่การศึกษามัธยมศึกษาเขต 17 จำนวน 7 โรงเรียน สังกัดสำนักงานคณะกรรมการการศึกษาเอกชน 4 โรงเรียน สังกัดองค์การบริหารส่วนจังหวัดตราด 1 โรงเรียน และสังกัดเทศบาลเมืองตราด 1 โรงเรียน
อำเภอเกาะกูด.
อำเภอเกาะกูดมี 5 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตราด 4 โรงเรียน และสังกัดสำนักงานเขตพื้นที่การศึกษามัธยมศึกษาเขต 17 จำนวน 1 โรงเรียน
อำเภอเกาะช้าง.
อำเภอเกาะช้างมี 6 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตราด 5 โรงเรียน และสังกัดสำนักงานเขตพื้นที่การศึกษามัธยมศึกษาเขต 17 จำนวน 1 โรงเรียน
อำเภอเขาสมิง.
อำเภอเขาสมิงมี 29 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตราด 24 โรงเรียน สังกัดสำนักงานเขตพื้นที่การศึกษามัธยมศึกษาเขต 17 จำนวน 3 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอคลองใหญ่.
อำเภอคลองใหญ่มี 14 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตราด 11 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดสำนักงานเขตพื้นที่การศึกษามัธยมศึกษาเขต 17 จำนวน 1 โรงเรียน
อำเภอบ่อไร่.
อำเภอบ่อไร่มี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตราด 17 โรงเรียน สังกัดสำนักงานเขตพื้นที่การศึกษามัธยมศึกษาเขต 17 จำนวน 2 โรงเรียน สังกัดสำนักบริหารงานการศึกษาพิเศษ 1 โรงเรียน และสังกัดเทศบาลตำบลบ่อพลอย 1 โรงเรียน
อำเภอแหลมงอบ.
อำเภอแหลมงอบมี 13 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตราด 12 โรงเรียน และสังกัดสำนักงานเขตพื้นที่การศึกษามัธยมศึกษาเขต 17 จำนวน 1 โรงเรียน
นันทวัฒน์ อาศิรพจนกุล หรือชื่อเล่น ต่อ เป็นนักแสดง นักร้อง และพิธีกรชาวไทย มีชื่อเสียงในช่วงปี พ.ศ. 2537 เป็นต้นมา จากการแสดงภาพยนตร์ในหลายๆเรื่อง และยังเคยออกเทปภายใต้สังกัดคีตา เรคคอร์ดส อีกด้วย
นันทวัฒน์ อาศิรพจนกุล (ชื่อเล่น ต่อ) เกิดเมื่อวันที่ 5 มกราคม พ.ศ. 2522 เป็นนักแสดงชาวไทย มีพี่ชายหนึ่งคน โดยเข้าสู่วงการบันเทิงโดยการเข้าเทสต์งานโฆษณา ซีบรีซ ออกอากาศเดือนเมษายน 2536
ขณะต่ออายุเพียง 14 ปีเศษ ซึ่งกำลังศึกษาอยู่ชั้น ม.3 โรงเรียนลาซาลกรุงเทพ ในขณะนั้น แสดงมิวสิควิดีโอเพลงแรก "แสนรัก" ของต้อม เรนโบว์ และเพลง "รักตรึงใจ" ของ อริสมันต์ ต่อมาปี 2537 ได้แสดงในมิวสิกวิดีโอ เธอยังคงมีฉัน ของ ยุ้ย ปัทมวรรณ
ในปี 2537 และยังมีผลงานโฆษณาอื่นตามมา จนได้แสดงภาพยนตร์เรื่องแรกคือเรื่อง "ตุ๊ ต๊ะ ต๋อม แต๋ม สุภาพบุรุษตัว ต" ออกฉายเมื่อ 15 ตุลาคม พ.ศ. 2537 รับบทเป็น ต๋อม ซึ่งร่วมแสดงกับนักแสดงวัยรุ่นชื่อดังในสมัยนั้นอีกหลายคนและสามารถทำรายได้กว่า 15 ล้านบาท
หลังจากแสดงภาพยนตร์เรื่องแรก จึงแสดงเรื่องที่สองในเรื่อง "ดอกไม้ ไนน์มา กับขาหมู" ของไฟว์สตาร์ รับบทเป็นตัวเอกของเรื่อง ออกฉายเมื่อ 10 มิถุนายน พ.ศ. 2539 จากนั้นออกผลงานอัลบั้มกับค่ายคีตา ซึ่งถือเป็นนักร้องคนสุดท้ายของค่ายด้วย จากนั้นค่ายก็ปิดตัวไป ต่อมาแสดงภาพยนตร์เรื่องที่สามเรื่อง "แรงเป็นไฟละลายแค่เธอ" หนังค่าย ไท เอนเตอร์เทนเม้นท์ แสดงเป็นพระเอกเต็มตัวเรื่องแรก
จากนั้นในปี 2540 ได้แสดงในภาพยนตร์ของพจน์ อานนท์เรื่อง "18 ฝนคนอันตราย" ภาพยนตร์ทำรายได้กว่า 28 ล้านบาท ต่อเข้าศึกษาระดับอุดมศึกษาที่คณะครุศาสตร์ จุฬาลงกรณ์มหาวิทยาลัย หลังจากนั้นก็มีผลงานภาพยนตร์ เรื่อง "ตะเคียน" (2546) และ "มนต์รักลูกทุ่ง" (2548) รับบทเป็น เคล้า
ต่อยังเรียนปริญญาโท สาขาสปีดคอมมูนิเคชั่น คณะนิเทศศาสตร์ จุฬาลงกรณ์มหาวิทยาลัย และทำงานเป็นผู้ประกาศข่าว ทางสถานีดาวเทียม "MyTV ทีวีของคุณ" (MVTV ช่อง 8) ใน รายการ "คุยมัน ทันข่าว"
ปัจจุบันแต่งงานใช้ชีวีตคู่สมรสกับ หนิง ณัฐิยา แล้วมีลูกด้วยกัน 3 คน
ต่อ นันทวัฒน์
นันทวัฒน์ อาศิรพจน์กุล
รายชื่อโรงเรียนในจังหวัดตาก
จังหวัดตากมีโรงเรียนทั้งหมด 311 โรงเรียน โดยแบ่งตามสังกัดและอำเภอที่ตั้งดังนี้
รายชื่อโรงเรียนในจังหวัดตากแบ่งตามสังกัด.
จังหวัดตากมีโรงเรียนสังกัด สพฐ. จำนวน 253 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาตาก (สพม.ตาก) จำนวน 20 โรงเรียน โรงเรียนสังกัดสำนักงานเขตพื้นที่การศึกษาประถมศึกษาตากทั้ง 2 เขตจำนวน 231 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
เขตพื้นที่การศึกษาประถมศึกษาของจังหวัดตากแบ่งดังนี้
สำนักงานเขตพื้นที่การศึกษามัธยมศึกษาตาก.
จังหวัดตากอยู่ในเขตพื้นที่การศึกษามัธยมศึกษาตาก และมีโรงเรียนในสังกัดจำนวน 20 โรงเรียน ซึ่งจัดอยู่ใน 3 สหวิทยาเขตได้แก่
สำนักงานเขตพื้นที่การศึกษาประถมศึกษาตากเขต 1.
สพป.ตาก เขต 1 มีพื้นที่ครอบคลุม 4 อำเภอทางตะวันออกเฉียงเหนือของจังหวัด ได้แก่อำเภอเมืองตาก อำเภอบ้านตาก อำเภอวังเจ้า และอำเภอสามเงา มีโรงเรียนในความรับผิดชอบจำนวน 110 โรงเรียน โดยแบ่งเป็นอำเภอเมืองตาก 41 โรงเรียน อำเภอบ้านตาก 29 โรงเรียน อำเภอสามเงา 24 โรงเรียน และอำเภอวังเจ้า 16 โรงเรียน
สำนักงานเขตพื้นที่การศึกษาประถมศึกษาตากเขต 2.
สพป.ตาก เขต 2 มีพื้นที่ครอบคลุม 5 อำเภอทางตะวันตกของจังหวัด ได้แก่อำเภอท่าสองยาง อำเภอพบพระ อำเภอแม่ระมาด อำเภอแม่สอด และอำเภออุ้มผาง มีโรงเรียนในความรับผิดชอบจำนวน 121 โรงเรียน โดยแบ่งเป็นอำเภอแม่สอด 39 โรงเรียน อำเภอพบพระ 25 โรงเรียน อำเภอแม่ระมาด 22 โรงเรียน อำเภอท่าสองยาง 21 โรงเรียน และอำเภออุ้มผาง 14 โรงเรียน
จังหวัดตากมีโรงเรียนสังกัดสำนักบริหารงานการศึกษาพิเศษ 2 โรงเรียน ได้แก่
จังหวัดตากมีโรงเรียนสังกัดองค์กรปกครองส่วนท้องถิ่น 36 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลนครแม่สอด (6 โรงเรียน) เทศบาลเมืองตาก (4 โรงเรียน) เทศบาลตำบล 5 แห่ง และองค์การบริหารส่วนตำบล 13 แห่ง
โรงเรียนเอกชนในจังหวัดตากซึ่งสังกัดสำนักงานคณะกรรมการการศึกษาเอกชนมีจำนวน 22 โรงเรียน
รายชื่อโรงเรียนในจังหวัดตากแบ่งตามที่ตั้ง.
อำเภอเมืองตาก.
อำเภอเมืองตากมี 57 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 41 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 5 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดเทศบาลเมืองตาก 4 โรงเรียน และสังกัดสำนักบริหารงานการศึกษาพิเศษ 2 โรงเรียน
อำเภอท่าสองยาง.
อำเภอท่าสองยางมี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 21 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอบ้านตาก.
อำเภอบ้านตากมี 33 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 29 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน สังกัดองค์การบริหารส่วนตำบลสมอโคน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอพบพระ.
อำเภอพบพระมี 31 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 25 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 1 โรงเรียน สังกัดเทศบาลตำบลพบพระ 1 โรงเรียน สังกัดองค์การบริหารส่วนตำบลพบพระ 1 โรงเรียน และสังกัดองค์การบริหารส่วนตำบลวาเล่ย์ 1 โรงเรียน
อำเภอแม่ระมาด.
อำเภอแม่ระมาดมี 34 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 22 โรงเรียน สังกัดองค์การบริหารส่วนตำบลพระธาตุ 3 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน สังกัดองค์การบริหารส่วนตำบลขะเนจื้อ 2 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดเทศบาลตำบลทุ่งหลวง 1 โรงเรียน สังกัดเทศบาลตำบลแม่จะเรา 1 โรงเรียน และสังกัดองค์การบริหารส่วนตำบลสามหมื่น 1 โรงเรียน
อำเภอแม่สอด.
อำเภอแม่สอดมี 67 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 39 โรงเรียน สังกัดสำนักงานคณะกรรมการการศึกษาเอกชน 9 โรงเรียน สังกัดเทศบาลนครแม่สอด 6 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 4 โรงเรียน สังกัดองค์การบริหารส่วนตำบลด่านแม่ละเมา 2 โรงเรียน สังกัดองค์การบริหารส่วนตำบลแม่กุ 2 โรงเรียน สังกัดเทศบาลตำบลแม่กุ 1 โรงเรียน สังกัดองค์การบริหารส่วนตำบลพระธาตุผาแดง 1 โรงเรียน สังกัดองค์การบริหารส่วนตำบลมหาวัน 1 โรงเรียน สังกัดองค์การบริหารส่วนตำบลแม่กาษา 1 โรงเรียน และสังกัดองค์การบริหารส่วนตำบลแม่ปะ 1 โรงเรียน
อำเภอวังเจ้า.
อำเภอวังเจ้ามี 20 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 16 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอสามเงา.
อำเภอสามเงามี 26 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 24 โรงเรียน และสังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน
อำเภออุ้มผาง.
อำเภออุ้มผางมี 20 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 14 โรงเรียน สังกัดองค์การบริหารส่วนตำบลโมโกร 4 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 1 โรงเรียน และสังกัดเทศบาลตำบลแม่กลอง 1 โรงเรียน
ทางหลวงแผ่นดินหมายเลข 3091
เก็ตอะไลฟ์
เก็ตอะไลฟ์  อาจจะแปลเป็นภาษาไทยว่า “ไปหาอะไรอื่นทำเสียบ้าง” เดิมเป็น‎สำนวนติดปากอเมริกันที่เป็นการล้อเลียนผู้ที่มั่วอยู่กับสิ่งที่ทำที่ไม่งอกเงยหรือทำอะไรแล้วก็หมกมุ่นไม่ยอมเลิก และแนะให้ผู้ฟังไปหากิจการอื่นทำเสียบ้าง วลีนี้บางครั้งก็แปลงไปเป็น “Get a job” ในกรณีที่เหมาะสม ซึ่งเป็นนัยยะว่าผู้ที่ถูกกล่าวถึงควรจะออกไปหางานทำและเลิกทำตนให้เป็นภาระกับผู้อื่นเช่นพ่อแม่หรือผู้อุปถัมภ์อื่นๆ หรืออาจจะเป็นสำนวนแนะนำล้อเลียนที่ใช้สำหรับผู้ที่ดูเหมือนจะเป็นคนน่าเบื่อหรือทำอะไรก็ทำอยู่อย่างเดียวให้ออกไปหาสิ่งที่น่าสนใจกว่าอื่นๆ ทำ เช่นหาเพื่อนใหม่ หรือหากิจการอื่น หรือหางาน หรือย้ายออกจากบ้าน
นอกจากนั้นก็ยังใช้กับผู้ที่ “บ้างาน” หรือผู้ที่ทำงานโดยไม่ยอมออกไปทำอะไรที่นอกเหนือไปจากนั้นที่เป็นการพักผ่อนจากงานและมีความสุขกับชีวิต